BMW E46

Η BMW Σειρά 3 E46 ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία BMW, από τον Μάρτιο του 1998 έως τον Φεβρουάριο του 2007. Ήταν η τέταρτη γενιά της επιτυχημένης Σειράς 3. Παρουσιάστηκε στο 68ο Σαλόνι Αυτοκινήτου της Γενεύης τον Μάρτιο του 1998, ως η διάδοχος της BMW E36, ενώ η παραγωγή της διήρκεσε έως τον Φεβρουάριο του 2005 για τις εκδόσεις Sedan και Touring (station wagon), έως το 2006 για την έκδοση Coupé και έως το 2007 για την έκδοση Cabrio (καμπριολέ). Το 2001, επίσης, επανήλθε και η εισαγωγική και μικρότερου μήκους έκδοση Compact και παρέμεινε στην παραγωγή έως το 2004.

Σε όλες τις εκδοχές της, η E46 γνώρισε τεράστια εμπορική επιτυχία σε όλες τις αγορές που κυκλοφόρησε, μεταξύ των οποίων και στην Ελλάδα (όπου και κυκλοφόρησε για πρώτη φορά τον Μάιο του 1998), συνεχίζοντας σε ακόμα μεγαλύτερο βαθμό την επιτυχία της προκατόχου Σειράς 3 E36. Το αποκορύφωμα της απήχησης για την E46 ήρθε το έτος 2002, όταν πώλησε 561.249 αντίτυπα διεθνώς.The Auto Channel/ Successful 2003 Financial Year for the BMW Group. Συνολικά κατασκευάστηκαν 3.266.885 αντίτυπα σειράς E46, αριθμός σημαντικά μεγαλύτερος ακόμα και από αυτόν της προκατόχου E36, που είχε φτάσει τα 2.236.179 αντίτυπα. Τελικώς, η BMW E46 αντικαταστάθηκε τον Δεκέμβριο του 2004 από τη BMW E90.

 Έτη παραγωγής των εκδοχών 

Η δημοφιλέστερη εμπορικώς, και με διαφορά, εκδοχή της BMW E46 ήταν η 4-πορτη σεντάν 3 όγκων.

 Sedan (E46/4): Μάρτιος 1998 - Φεβρουάριος 2005
 Coupé (E46/2): Απρίλιος 1999 - Ιούνιος 2006
 Cabrio (E46/2C): Μάρτιος 2000 - Φεβρουάριος 2007
 Touring (E46/3): Οκτώβριος 1999 - Ιούνιος 2005
 Compact (E46/5): Ιούνιος 2001 - Δεκέμβριος 2004
 M3 Coupé (E46/2S): Ιούνιος 2000 - Μάιος 2006
 M3 Cabrio (E46/2CS): Απρίλιος 2001 - Ιούνιος 2006

Ειδικότερα στη Βόρεια Αμερική, η έκδοση Compact της E46 δεν κυκλοφόρησε ποτέ επίσημα, σε αντίθεση με την έκδοση Compact της προκατόχου E36, που είχε διατεθεί από τα τέλη του 1994 (σεζόν του 1995) έως το 1999, αν και δεν γνώρισε μεγάλη απήχηση στην ήπειρο αυτή.

 Ενεργητική και παθητική ασφάλεια 

Όλες οι εκδόσεις της E46 έφεραν εξ αρχής στάνταρ Σύστημα Αντιμπλοκαρίσματος Τροχών (ABS), σύστημα ελέγχου πρόσφυσης (traction control system) και Σύστημα ελέγχου φρεναρίσματος στις στροφές CBC (Cornering Braking Control), όλα ιδιαίτερα χρήσιμα σε συνθήκες μειωμένης πρόσφυσης, ιδίως τον χειμώνα. Η κορυφαία έκδοση 328i προσέφερε από τη σεζόν (model year, έτος μοντέλου) του 2000 και έξτρα Σύστημα Ελέγχου Ευστάθειας DSC (Dynamic Stability Control) τρίτης γενιάς, το οποίο σύντομα επεκτάθηκε και στις μικρότερες εκδόσεις, και κατά την αισθητική ανανέωση της E46 τον Σεπτέμβριο του 2001, για τη σεζόν του 2002, έγινε στάνταρ σε όλες. Από τη σεζόν του 2000 προστέθηκε και δυνατότητα επιλογής χειροκίνητου ελέγχου Steptronic σε όλα τα αυτόματα κιβώτια της E46.

Μαζί με την ύπαρξη όλων των στάνταρ ηλεκτρονικών βοηθημάτων, είχαν γίνει και περαιτέρω βελτιώσεις στην ανάρτηση, όπου είχε χρησιμοποιηθεί σε μεγάλο βαθμό αλουμίνιο. Επίσης, όπως είχε συμβεί και στην προκάτοχο Σειρά 3 E36, η E46 έφερε και ιδανική κατανομή βάρους αμαξώματος εμπρός / πίσω ακριβώς 50 / 50 ανάμεσα στους δύο άξονες. Με όλες αυτές τις παραμέτρους, είχε επιτευχθεί μια εμφανώς ακόμα καλύτερη οδική συμπεριφορά από το προηγούμενο μοντέλο, που θεωρήθηκε ως κορυφαία για την κατηγορία μεγέθους της E46.

Ιδιαίτερα μέριμνα είχε δοθεί και στην παθητική ασφάλεια, καθώς το αμάξωμα της E46 είχε σχεδιαστεί εξ ολοκλήρου με χρήση ηλεκτρονικού υπολογιστή και κατασκευαζόταν από χάλυβα υψηλής αντοχής. Η στρεπτική του ακαμψία είχε αυξηθεί κατά 100% και η αντίστασή του σε προσκρούσεις κατά 60% ως προς τον προκάτοχό του. Επίσης, από το λανσάρισμα όλες οι εκδόσεις της E46 είχαν στάνταρ 6 αερόσακους: 2 μπροστινούς οδηγού και συνοδηγού, 2 πλευρικούς στις μπροστινές πόρτες για την προστασία των πλευρών και 2 πλευρικούς κεφαλής για τους μπροστινούς επιβάτες. Μάλιστα όλες οι E46 προσέφεραν και 2 έξτρα πλευρικούς αερόσακους στις πίσω πόρτες, έχοντας έτσι τη δυνατότητα να παραγγελθούν με έως και 8 αερόσακους, κάτι εντυπωσιακό και πολύ σπάνιο εν έτει 1998.

Ειδικότερα οι δύο πλευρικοί αερόσακοι κεφαλής για τους μπροστινούς επιβάτες, είχαν εμφανιστεί για πρώτη φορά στη BMW Σειρά 7 E38 τον Ιούνιο του 1997, αρχικά ως έξτρα, ενώ τον Σεπτέμβριο του 1997 καθιερώθηκαν ως στάνταρ στην E38 και, ταυτόχρονα, στη λίγο μικρότερη Σειρά 5 E39, ενώ στην E46 ως στάνταρ από την έναρξη της παραγωγής τον Μάρτιο του 1998. Ήταν πλευρικοί αερόσακοι κεφαλής, σωληνωτού σχήματος (tubular side airbags), γνωστοί με το όνομα «Σύστημα Προστασίας Κεφαλής / Head Protection System (HPS)». Αυτή ήταν η πρώτη παγκοσμίως πατέντα για προστασία της κεφαλής κατά τις πλευρικές συγκρούσεις. Για την ακρίβεια, ήταν διαμήκεις αερόσακοι που έμοιαζαν με λουκάνικα μεγάλου μήκους και κάλυπταν διαγώνια τα πλαίσια των μπροστινών παραθύρων, προστατεύοντας έτσι τα κεφάλια οδηγού και συνοδηγού. Οι ίδιοι αερόσακοι είχαν εξ αρχής την ιδιότητα να διατηρούνται επίσης φουσκωμένοι για έως και 7 δευτερόλεπτα, για προστασία των επιβατών ακόμα και στο ενδεχόμενο της ανατροπής.

Πάντως στα μεταγενέστερα μοντέλα της BMW αυτός ο αρχικός αερόσακος σωληνωτού σχήματος αντικαταστάθηκε από τον αερόσακο που δημιουργεί ένα φουσκωτό «παραπέτασμα» για ακόμα καλύτερη προστασία. Ο συγκεκριμένος αερόσακος, είναι γνωστός ως «πλευρικός αερόσακος τύπου κουρτίνας» (side curtain airbag) και κατά την πρόσκρουση ξεδιπλώνεται και κατεβαίνει από την οροφή, καλύπτοντας έτσι πλήρως όλους τους επιβάτες, μπροστινούς και πίσω, ανεξαρτήτως ύψους (αναστήματος). Αυτός ο πλευρικός αερόσακος τύπου κουρτίνας και για όλους τους επιβάτες, εισήχθη απευθείας στα μοντέλα όλων των άλλων αυτοκινητοβιομηχανιών, ενώ ειδικότερα στη Σειρά 3 καθιερώθηκε στη διάδοχο BMW E90, που εισήχθη τον Δεκέμβριο του 2004.

Επίσης, το ντεπόζιτο καυσίμων της E46 είναι από πλαστικό που σπάζει δύσκολα και (όπως ίσχυε εξ αρχής και σε όλες τις γενιές της BMW Σειράς 3) βρίσκεται στο κέντρο του αμαξώματος, κάτω από τα πίσω καθίσματα, μειώνοντας έτσι δραστικά την πιθανότητα εκδήλωσης πυρκαγιάς μετά από οπίσθια πρόσκρουση. Να σημειωθεί ότι στην E46 το ντεπόζιτο αποτελείται από δύο θαλάμους που συνδέονται μεταξύ τους, μια σχεδίαση και κατασκευή από πλαστικό που ξεκίνησε για πρώτη φορά το 1990 στην προκάτοχο Σειρά 3 E36 και συνεχίζεται μέχρι σήμερα σε όλα τα μοντέλα της BMW.

Αντίθετα με την προκάτοχο E36, που είχε αποσπάσει μόνο 2 στα 5 αστέρια στις δοκιμές πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) που είχαν γίνει το 1997, η E46 απέσπασε 4 στα 5 αστέρια στις δοκιμές πρόσκρουσης του Euro NCAP το 2001, με το ποσοστό των 25 στους 34 πόντους. Συνολικά όλα τα σκορ της E46 σε αστέρια ήταν:Αποτελέσματα του Euro NCAP για την BMW Σειρά 3 E46 Sedan.

 Προστασία ενηλίκων επιβατών = 
 Προστασία πεζών = 

 Τεχνικά χαρακτηριστικά 
ΜοντέλοΚωδικόςκινητήραΚύλινδροιΚυβισμόςΚαύσιμοΙσχύςΡοπήΕπιτάχυνση0–100 km/hΜέγιστηταχύτηταΈτηπαραγωγής316i/ciM43 B16M43 B19N40 B16N42 B18N46 B18Ι4 8VI4 8VΙ4 16VI4 16VI4 16V1.596 cm³1.895 cm³1.596 cm³1.796 cm³1.796 cm³Βενζίνη105 hp / 5.500 rpm103 hp / 5.300 rpm114 hp / 6.000 rpm114 hp / 5.500 rpm114 hp / 5.500 rpm150 N·m / 3.900 rpm165 N·m / 2.500 rpm150 N·m / 4.300 rpm175 N·m / 3.750 rpm175 N·m / 3.750 rpm12,4 sec12,2 sec10,9 sec10,9 sec10,9 sec200 km/h200 km/h206 km/h206 km/h206 km/h1998–20011999–20012001–20052001–20042004–2005318i/ti/CiM43TÜ B19N42/N46 B20Ι4 8VΙ4 16V1.895 cm³1.995 cm³Βενζίνη118 hp / 5.500 rpm143 hp / 6.000 rpm180 N·m / 3.900 rpm200 N·m / 3.750 rpm10,4 sec9,3 sec206 km/h218 km/h1998–20012001–2005318CiN46 B20Ι4 16V1.995 cm³Βενζίνη150 hp / 6.000 rpm200 N·m / 3.600 rpm9,3 sec218 km/h2005–2007318dM47 D20M47 D20TÜΙ4 16V1.951 cm³1.995 cm³Ντίζελ115 hp / 4.000 rpm265 N·m / 1.750 - 2.500 rpm280 N·m / 1.750 rpm10,7 sec10,6 sec202 km/h204 km/h2002–20032003-2005320i/CiM52TÜ B20M54 B22Ι6 24V1.991 cm³2.171 cm³Βενζίνη150 hp / 5.900 rpm170 hp / 6.100 rpm190 N·m / 3.500 rpm210 N·m / 3.500 rpm9,9 sec8,3 sec219 km/h226 km/h1998–20002000–2007320d/CdM47 D20M47 D20TÜΙ4 16V1.951 cm³1.995 cm³Ντίζελ136 hp / 4.000 rpm150 hp / 4.000 rpm280 N·m / 1.750 rpm330 N·m / 2.000 - 2.500 rpm9,9 sec8,8 sec207 km/h221 km/h1998–20012001-2006323i/CiM52TÜ B24M52TÜ B25Ι6 24V2.394 cm³2.494 cm³Βενζίνη181 hp / 5.800 rpm170 hp / 5.500 rpm240 N·m / 3.600 rpm245 N·m / 3.500 rpm8,0 sec231 km/h1998–20001998–2000325i/Ci/xiM54 B25Ι6 24V2.494 cm³Βενζίνη192 hp / 6.000 rpm245 N·m / 3.500 rpm7,2 sec240 km/h2000–2007328i/CiM52TÜ B28Ι6 24V2.793 cm³Βενζίνη193 hp / 5.500 rpm280 N·m / 3.500 rpm7,0 sec240 km/h1998–2000330i/Ci/xiM54 B30Ι6 24V2.979 cm³Βενζίνη231 hp / 5.900 rpm300 N·m / 3.500 rpm6,5 sec250 km/h2000–2007330d/Cd/xdM57 D30M57 D30TÜΙ6 24V2.926 cm³2.993 cm³Ντίζελ184 hp / 4.000 rpm204 hp / 4.000 rpm390 N·m / 1.750 - 3.250 rpm410 N·m / 1.500 - 3.250 rpm7,8 sec7,2 sec227 km/h242 km/h1999–20032003-2006M3S54 B32Ι6 24V3.246 cm³Βενζίνη343 hp / 7.900 rpm365 N·m / 4.900 rpm5,2 sec250 km/h2000–2006M3 CSLS54 B32HPΙ6 24V3.246 cm³Βενζίνη360 hp / 7.900 rpm370 N·m / 4.900 rpm4,9 sec250 km/h2002–2005M3 GTRP60B40V8 32V3.997 cm³Βενζίνη444 hp / 7.250 rpm480
N·m / 5.000 rpm5,0 sec250 km/h2001

 Παραπομπές 

 Εξωτερικοί σύνδεσμοι 

 Πρώτη δοκιμή της BMW E46 από το περιοδικό 4Τροχοί (Απρίλιος 1998)
 Πρώτη δοκιμή στην Ελλάδα της BMW E46 (έκδοση 320i) από το περιοδικό 4Τροχοί (Ιούλιος 1998)
 BMW E46 Wiki at Bimmerfest.com
 «The history of the BMW 3 Series» www.topspeed.com
 «BMW 3 Series History» www.edmunds.com
  BMW E46 Parts Catalog

E46
Κατηγορία:Μεσαία αυτοκίνητα
Κατηγορία:Γερμανικά αυτοκίνητα
Κατηγορία:Αυτοκίνητα ράλλυ